**U 15 GODINA U DUBROVAČKO-NERETVANSKOJ ŽUPANIJI BROJ PODUZETNIKA**

**PORASTAO ZA 137 %, A BROJ ZAPOSLENIH ZA 16 %**

Godišnje financijske izvještaje za 2016. godinu s područja Dubrovačko-neretvanske županije predala su u Registar godišnjih financijskih izvještaja ukupno 3783 poduzetnika, obveznika poreza na dobit; od kojih je 3459 mikro, 286 malih, 33 srednja velika i 5 velikih poduzetnika. Od ukupnog broja poduzetnika njih 2478 ili 65,5 % poslovalo je s dobiti razdoblja, a 1305 ili 34,5 % iskazalo je gubitak razdoblja.

Udio poduzetnika Dubrovačko-neretvanske županije u ukupnom broju poduzetnika u RH je 3,3 %, dok je udio zaposlenih kod poduzetnika u županiji, u broju zaposlenih kod poduzetnika u RH, 2,3 %. U ukupnim prihodima poduzetnika RH udjel poduzetnika Dubrovačko-neretvanske županije je 1,6 %, u dobiti razdoblja 2,2 %, a u gubitku razdoblja 4,0 %. Ukupno ostvareni financijski rezultat (neto dobit) poduzetnika Dubrovačko-neretvanske županije u 2016. godini iznosio je 246,9 milijuna kuna, što je 1,0 % neto dobiti poduzetnika RH (24,0 milijarde kuna).

**Grafikon 1. Usporedba broja poduzetnika i broja zaposlenih kod poduzetnika Dubrovačko-neretvanske županije s preostale tri dalmatinske županije u 2016. godini**

|  |  |
| --- | --- |
|  |  |

*Izvor: Fina, Registar godišnjih financijskih izvještaja*

Poduzetnici Dubrovačko-neretvanske županije u odnosu na poduzetnike u drugim županijama na 6.-om su mjestu prema gubitku razdoblja, 8.-om prema broju poduzetnika, na 10.-om mjestu prema broju zaposlenih, na 12.-o mjestu prema ukupnom prihodu, na 13.-om mjestu prema rangu po ekonomičnosti poslovanja, a prema neto dobiti i rangu po produktivnosti rada (ukupan prihod po zaposlenom), na 14.-om mjestu. Prema rangu po produktivnosti rada – neto dobit po zaposlenom poduzetnici Dubrovačko-neretvanske županije, u 2016. godini rangirani su na 16.-om mjestu.

**Tablica 1. Broj radno sposobnih stanovnika u četiri dalmatinske županije 2001. i 2011. godine te usporedba broja poduzetnika i zaposlenih kod poduzetnika u 2001., 2011. i 2016. godini**

*Izvor: Fina, Registar godišnjih financijskih izvještaja i baza obrađenih podataka iz statističkih izvještaja poslovnih subjekata za 2001. godinu*

Usporedba četiri dalmatinske županije kroz razdoblje od 15 godina, od 2001. do 2016. godine, pokazala je da je broj poduzetnika porastao u sve četiri županije, u apsolutnom broju najviše u Splitsko-dalmatinskoj županiji (6860), a izraženo u postotku, u Zadarskoj županiji (205 %). Slično je i s brojem zaposlenih kod poduzetnika, nominalno je najviše porastao u Splitsko-dalmatinskoj županiji (16 580), a u postotku u Zadarskoj županiji (50 %). Brojem radno sposobnih stanovnika raspolažemo za 2001. i 2011. godinu iz popisa stanovništva koji su tada provedeni (izvor: DZS), a ti podaci pokazuju da je kroz razdoblje od 10 godina broj radno sposobnih stanovnika također porastao, ali u tri od četiri županije, neznatno 1-3 %, dok je jedino u Zadarskoj županiji taj porast i nominalno (11 602), i u postotku (9 %), bio najveći.

U 2016. godini poduzetnici Dubrovačko-neretvanske županije povećali su ukupan prihod za 9,9 % u odnosu na prethodnu, 2015. godinu, ukupne rashode za 9,6 %, dok se najveći rast odnosi na neto dobit (32,4 %).

**Tablica 2.** **Broj poduzetnika, broj zaposlenih te osnovni financijski rezultati poslovanja poduzetnika Dubrovačko-neretvanske županije u 2016. godini** (iznosi u tisućama kuna, prosječna plaća u kunama)

|  |  |  |  |  |
| --- | --- | --- | --- | --- |
| **Opis** | **2015.** | **2016.** | **Indeks** | **Udjel županije u RH (%)** |
| Broj poduzetnika |  | 3.783 | - | 3,3 |
| Broj zaposlenih | 19.205 | 19.692 | 102,5 | 2,3 |
| Ukupni prihodi | 9.304.172 | 10.224.748 | 109,9 | 1,6 |
| Ukupni rashodi | 8.994.147 | 9.861.749 | 109,6 | 1,6 |
| Dobit prije oporezivanja | 978.972 | 955.794 | 97,6 | 2,1 |
| Gubitak prije oporezivanja | 668.947 | 592.795 | 88,6 | 4,0 |
| Porez na dobit | 123.557 | 116.142 | 94,0 | 1,7 |
| Dobit razdoblja | 855.357 | 839.711 | 98,2 | 2,2 |
| Gubitak razdoblja | 668.888 | 592.854 | 88,6 | 4,0 |
| **Dobit razdoblja (+) ili gubitak razdoblja (-)** | **186.469** | **246.857** | **132,4** | 1,0 |
| Izvoz | 1.576.121 | 1.755.074 | 111,4 | 1,5 |
| Uvoz | 189.265 | 186.803 | 98,7 | 0,2 |
| Trgovinski saldo (izvoz minus uvoz) | 1.386.856 | 1.568.271 | 113,1 | 8,2 |
| Bruto investicije samo u novu dugotrajnu imovinu | 576.411 | 323.255 | 56,1 | 1,3 |
| Prosječna mjesečna neto plaća po zaposlenom | 4.963 | 5.233 | 105,4 | - |

*Izvor: Fina, Registar godišnjih financijskih izvještaja*

Mikro poduzetnici Dubrovačko-neretvanske županije, njih 2198 ostvarili su dobit razdoblja u iznosu od 222,8 milijuna kuna, što je udio od 26,5 % u dobiti razdoblja poduzetnika županije. Ukupno ostvareni financijski rezultat mikro poduzetnika je neto gubitak u iznosu od 178,6 milijuna kuna. Mali poduzetnici ostvarili su neto dobit od 197,3 milijuna kuna, a srednji u iznosu od 2,8 milijuna kuna. Najveću neto dobit u 2016. godini ostvarilo je pet velikih poduzetnika i ona je iznosila 225,3 milijuna kuna. U dobiti razdoblja poduzetnika županije najveći udjel imaju mali poduzetnici, 29,5 %, slijede veliki poduzetnici s udjelom od 26,8 %, mikro s udjelom od 26,5 %, a najmanji udjel imaju srednji poduzetnici, 17,1 %.

Promatrano prema oblicima vlasništva, na ukupne rezultate poduzetnika Dubrovačko-neretvanske županije najveći su utjecaj imali poduzetnici u privatnom vlasništvu. U 2016. godini od ukupno 3783 poduzetnika njih 3633 bilo u privatnom vlasništvu.

**Tablica 3. Prikaz dobiti i gubitka poduzetnika Dubrovačko-neretvanske županije prema oblicima vlasništva**

(Iznosi u tisućama kn)

| **Vlasništvo poduzetnika** | **Broj poduzetnika** | | **Dobit razdoblja** | | | **Gubitak razdoblja** | | |
| --- | --- | --- | --- | --- | --- | --- | --- | --- |
| **dobitaša** | **gubitaša** | **2015.** | **2016.** | **Indeks** | **2015.** | **2016.** | **Indeks** |
| Državno vlasništvo | 36 | 17 | 12.462 | 12.823 | 102,9 | 3.004 | 6.013 | 200,1 |
| Privatno vlasništvo | 2.377 | 1.256 | 719.896 | 674.619 | 93,7 | 523.194 | 386.487 | 73,9 |
| Zadružno vlasništvo | 27 | 15 | 1.149 | 955 | 83,1 | 4.005 | 4.479 | 111,8 |
| Mješovito vlasništvo | 38 | 17 | 121.850 | 151.314 | 124,2 | 138.685 | 195.875 | 141,2 |
| **Ukupno** | **2.478** | **1.305** | **855.357** | **839.711** | **98,2** | **668.888** | **592.854** | **88,6** |

*Izvor: Fina, Registar godišnjih financijskih izvještaja*

U 2016. godini od 3633 poduzetnika privatnog sektora Dubrovačko-neretvanske županije, 2377 poduzetnika ostvarilo je dobit razdoblja u iznosu od 674,6 milijuna kuna, a 1256 poduzetnika iskazalo je gubitak razdoblja u iznosu od 386,5 milijuna kuna, što je rezultiralo neto dobiti u iznosu od 288,1 milijun kuna. Poduzetnici u državnom i privatnom sektoru vlasništva ostvarili su neto dobit, a poduzetnici u zadružnom i mješovitom sektoru iskazali su neto gubitak.

Prvih deset poduzetnika po kriteriju dobiti razdoblja u Dubrovačko-neretvanskoj županiji ostvarilo je ukupno 330,5 milijuna kuna, što je 39,4 % od ukupne dobiti razdoblja poduzetnika Dubrovačko-neretvanske županije. Najveću dobit razdoblja iskazali su [JADRANSKI LUKSUZNI HOTELI d.d.,](https://www.transparentno.hr/pregled/22797775374/975d183c6e86a1a772f2ae8d36a6a7a053bc4e44ee3caacfbfaac16891af7e6ae5fb31077fbe2c63e505036a4f1481d7b22918acb3ba14902efff128052406cd) u iznosu od 111,8 milijuna kuna, na drugom je mjestu [ZRAČNA LUKA DUBROVNIK d.o.o.](https://www.transparentno.hr/pregled/63145279942/b73bbe574e35f735623053791b99d6552eb46af592856ebef54a182f053bdbd2faee3e76e5f12027122bcd497bf178055c6d3530bcee11dd07532c91c2372ed7), sa 85 milijuna kuna, a na trećem su mjestu [EXCELSA NEKRETNINE d.d.](https://www.transparentno.hr/pregled/22446249957/5141ce9dc28529d6f8f91ead149bec8e94673b487eb279808c12d2e5af79c499286a5227f0d7b39a5f7653915cb7942a147b02af5eef7920cc21cc013edf2d80), čija je pretežita djelatnost upravljanje iznajmljivanje vlastitim nekretninama ili nekretninama uzetim u zakup (leasing).

**Tablica 4. Rang lista 10 poduzetnika Dubrovačko-neretvanske županije po dobiti razdoblja u 2016. godini**

(iznosi u tisućama kuna)

| **R.**  **br.** | **Naziv** | **Mjesto** | **Područje djelat.** | **Dobit razdoblja** |
| --- | --- | --- | --- | --- |
| 1. | [JADRANSKI LUKSUZNI HOTELI d.d.](https://www.transparentno.hr/pregled/22797775374/975d183c6e86a1a772f2ae8d36a6a7a053bc4e44ee3caacfbfaac16891af7e6ae5fb31077fbe2c63e505036a4f1481d7b22918acb3ba14902efff128052406cd) | Dubrovnik | **I** Djelat. pružanja smještaja te pripreme i usluž. hrane | 111.790 |
| 2. | [ZRAČNA LUKA DUBROVNIK d.o.o.](https://www.transparentno.hr/pregled/63145279942/b73bbe574e35f735623053791b99d6552eb46af592856ebef54a182f053bdbd2faee3e76e5f12027122bcd497bf178055c6d3530bcee11dd07532c91c2372ed7) | Ćilipi | **H** Prijevoz i skladištenje | 85.016 |
| 3. | [EXCELSA NEKRETNINE d.d.](https://www.transparentno.hr/pregled/22446249957/5141ce9dc28529d6f8f91ead149bec8e94673b487eb279808c12d2e5af79c499286a5227f0d7b39a5f7653915cb7942a147b02af5eef7920cc21cc013edf2d80) | Dubrovnik | **L** Poslovanje nekretninama | 23.113 |
| 4. | [PEMO d.o.o.](https://www.transparentno.hr/pregled/36390325978/787d1ced0bfa0f86e3e8ed2babae9a706ab69dbd4cd2120dcbab18a8dbb4d558b0b7a45ccf2a9e07ea8ee612fc6d98dcaca6164f8b13ba124c9f311b77ac175e) | Dubrovnik | **G** Trgovina na veliko i na malo; ... | 21.725 |
| 5. | [LIBERTAS RIXOS d.o.o.](https://www.transparentno.hr/pregled/17023134211/bc07d827822f78667f7ff266474901f602a7807a658a90b2ed9c99543565ea439b1d9a9413e23e6f4ad43d8dc3afeff59374bd67f65df8840f6a9ddb3d900928) | Dubrovnik | **I** Djelat. pružanja smještaja te pripreme i usluž. hrane | 19.754 |
| 6. | [HOTELI DUBROVAČKA RIVIJERA d.d.](https://www.transparentno.hr/pregled/37194694568/78bc1591be630e30cffa9c13c2b5ae2d9b9b939939408e28c75ea6890c6dfdc40c565e5cba06cb03bd76e11c7a535b3c3dcd7a948e8c7100268298298472035f) | Mlini | **I** Djelat. pružanja smještaja te pripreme i usluž. hrane | 18.088 |
| 7. | [IMPORTANNE RESORT d.d.](https://www.transparentno.hr/pregled/41984487913/c9bf8e5ff1aa1a9e134b678f21ffba2a3bc61e90d5a28dc34b3978efa83751afee48314729ac90791b53e54aff517bbaca4a89180308a8de76c42fdaf9463bdb) | Dubrovnik | **I** Djelat. pružanja smještaja te pripreme i usluž. hrane | 14.326 |
| 8. | [HOTELI CAVTAT d.d.](https://www.transparentno.hr/pregled/91951159924/69368e8de44ad7c425e24c33604bbea5182c00989ce5e48734c81d794565624cf0b6faf9e7d918bfcc2334db3dbd474eabb633784461b7d1741e4dc8c418370f) | Cavtat | **I** Djelat. pružanja smještaja te pripreme i usluž. hrane | 12.603 |
| 9. | [GRAND HOTEL IMPERIAL d.d.](https://www.transparentno.hr/pregled/33981559350/c317b4346d524cddaf8c9852a773393519a724a702bc63a1597d2d943e65c1847b4e99b60add96a0bcfb5c4c751957ef5ab622330bde79d249208346d1318e8e) | Dubrovnik | **I** Djelat. pružanja smještaja te pripreme i usluž. hrane | 12.187 |
| 10. | [GLOBAL NAUTIKA d.o.o.](https://www.transparentno.hr/pregled/99718677960/0df98b678a8fe326acb5149dde27858f3f64f2bf28e5133e0011e6beaa5999396ea32255189dee6cf8bb52cab2e07ad17815cfa38f3517be5158b28a29afea45) | Dubrovnik | **I** Djelat. pružanja smještaja te pripreme i usluž. hrane | 11.894 |
| **Ukupno top 10 poduzetnika u DNŽ po dobiti razdoblja** | | | | **330.495** |
| **Udio top 10 poduzetnika po dobiti razdoblja u dobiti razdoblja poduzetnika DNŽ** | | | | **39,40%** |

*Izvor: Fina, Registar godišnjih financijskih izvještaja*

Vrijedi istaknuti da je među poduzetnicima u istoj djelatnosti na razini RH (52.23 Uslužne djelatnosti u vezi sa zračnim prijevozom), njih 26, [ZRAČNA LUKA DUBROVNIK d.o.o.](https://www.transparentno.hr/pregled/63145279942/b73bbe574e35f735623053791b99d6552eb46af592856ebef54a182f053bdbd2faee3e76e5f12027122bcd497bf178055c6d3530bcee11dd07532c91c2372ed7)na drugom mjestu po ukupnom prihodu, po dobiti razdoblje i po broju zaposlenih, dok je po prosječnoj mjesečnoj neto plaći zaposlenih na 6.-om mjestu, sa 9.319 kuna.

**Tablica 5.** [**ZRAČNA LUKA DUBROVNIK d.o.o.**](https://www.transparentno.hr/pregled/63145279942/b73bbe574e35f735623053791b99d6552eb46af592856ebef54a182f053bdbd2faee3e76e5f12027122bcd497bf178055c6d3530bcee11dd07532c91c2372ed7) **podaci za 2016. godinu, prezentirani na Transparentno.hr**

|  |  |
| --- | --- |
|  |  |

*Izvor: Fina, Transparentno.hr*

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2016. godini.*

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)*.*

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

|  |  |  |
| --- | --- | --- |
| [Fina info šasija_210x270.jpg](http://www.fina.hr/Default.aspx?sec=17) |  | **[smsBlokade_210x270.jpg](http://www.fina.hr/lgs.axd?t=24&id=15)** |